কোডেক্স
কোডেক্স (একবচন codex, বহুবচন codices /ˈkoʊdəsiːz/) ছিল আধুনিক বইয়ের ইতিহাসভুক্ত সর্বপ্রাচীন সংস্করণ। কাগজের পাতায় রচনার পরিবর্তে, এতে ভেলাম, প্যাপিরাস অন্যান্য উপকরণের পাতা ব্যবহার করা হত। কোডেক্স শব্দটি প্রাচীন পাণ্ডুলিপি বইয়ের জন্য ব্যবহৃত হত যেগুলোতে হাতের লিখা বিষয়বস্তু ছিল। একটি কোডেক্সকে, অনেকটা আধুনিক বইয়ের মতো, এর পৃষ্ঠাগুলি গাদিয়ে এবং পাতার একপাশ আটকিয়ে আধুনিক পুস্তকবাঁধাইয়ের সাথে সাদৃশ্যপূর্ণ আকারে শতাব্দী ধরে বিভিন্ন পদ্ধতিতে বাঁধাই করা হত। অন্যদিকে আধুনিক বইগুলোকে পেপারব্যাক বা সফটব্যাকে ভাগ করা হয় এবং সেগুলোকে শক্ত বোর্ড দিয়ে আবদ্ধ করা হয়, যাকে বলা হয় হার্ডব্যাক। বিস্তৃত ঐতিহাসিক বাইন্ডিংকে ট্রেজার বাইন্ডিং বলা হয়। অন্তত পশ্চিমা বিশ্বে, দীর্ঘ নথির জন্য পৃষ্ঠাযুক্ত কোডেক্স বিন্যাসের প্রধান বিকল্প ছিল ক্রমাগত স্ক্রল, যা ছিল প্রাচীন বিশ্বে নথিপত্রের প্রভাবশালী রূপ। কিছু কোডেক্সকে ক্রমাগত একটি কনসার্টিনার মতো ভাঁজ করা হয়, বিশেষ করে মায়া কোডিসিস এবং অ্যাজটেক কোডিসিস, যা হল আসলে কাগজের লম্বা শীট বা প্রাণীর চামড়া পাতায় ভাঁজ করা। প্রাচীন রোমানেরা মোমের ফলক থেকে কাঠামোটি তৈরি করত। স্ক্রোলের স্থলে কোডেক্সের ক্রমান্বিত প্রতিস্থাপনকে ছাপাখানা আবিষ্কারের আগে বই তৈরির সবচেয়ে গুরুত্বপূর্ণ অগ্রগতি বলা হয়। কোডেক্সের আকারটি নিজেই বইয়ের আকারে পরিবর্তিত হয়ে যায়, এবং সেই আকারটিই শেষ পর্যন্ত রয়ে যায়। কোডেক্সের বিস্তার অনেকটাই খ্রিস্টধর্মের উত্থানের সাথে জড়িত, বাইবেলের প্রথম দিককার বিন্যাস কোডেক্সের বিন্যাসে করা হত। ১ম শতাব্দী খ্রিস্টাব্দের রোমান কবি মার্শাল সর্বপ্রথম বর্ণনা করেন যে, কোডেক্সের ব্যবহার ৩০০ খ্রিস্টাব্দের কাছাকাছি সময়ে স্ক্রোলের সাথে সংখ্যাগত সমতা অর্জন করে এবং ৬ষ্ঠ শতাব্দীতে তখনকার একটি খ্রিস্টান গ্রিক-রোমান বিশ্ব জুড়ে এটি সম্পূর্ণরূপে স্ক্রোলের স্থলে প্রতিস্থাপিত করা হয়। মার্শাল এটির সুবিধাজনক ব্যবহারের প্রশংসা করেছিলেন।